./data/phi0914/phi00133/phi0914.phi00133.perseus-lat1.xml
Titus Livius (Livy)
acceptae ad Aoum flumen in angustiis cladi ter a Macedonum phalange ad Atracem vi pulsos Romanos opponebat          et illic tamen, abi insessas fauces Epiri non tenuissent, primam culpam fuisse              eorum,              qui neglegenter custodias servassent, secundam in ipso certamine levis armaturae mercennariorumque militum; Macedonum vero phalangem et tunc stetisse et loco aequo iustaque pugna semper mansuram invictam               decem et sex milia militum haec fuere, robur omne virium eius regni  ad hoc duo milia caetratorum, quos peltastas appellant, Thracumque et Illyriorum —              Trallis est nomen genti — par numerus, bina milia erant, et mixti ex pluribus gentibus mercede conducti auxiliares mille ferme et quingenti et duo milia equitum  cum iis copiis rex hostem opperiebatur               Romanis ferme par numerus erat; equitum copiis tantum, quod Aetoli accesserant, superabant